A csillag, a csillag az égen jár
A csillag, a csillag az égen jár,
A szivem, a molnár, a réten jár.
Gyere haza, szivem molnár,
A garad, a garad üresen jár.

Gyere haza, öntsd fel a buzádat,
Azután csókolom az orczádat.
Hadd kityegjen, hadd kotyogjon,
A garad üresen ne maradjon.

A kerék a vizet aláhajtja,
Egy asszony a lányát nagyra tartja.
Ne tartsa kend ollyan nagyra,
Szebb is van, jobb is van a faluba.
Népköltészet